SEAFCO บวกเกือบ 5% นิวไฮรอบกว่า 8 เดือน โบรกฯชูเทคนิคสวย ลุ้นทะลุแนวต้าน 9.50 บ.
SEAFCO บวกเกือบ 5% นิวไฮรอบกว่า 8 เดือน โบรกฯชูเทคนิคสวย ลุ้นทะลุแนวต้าน 9.50 บ. โดยล่าสุด ณ เวลา 15.46 น. อยู่ที่ 9.25 บาท บวก 0.40 บาท หรือ 4.52% สูงสุดที่ 9.40 บาท ต่ำสุดที่ 8.85 บาท ด้วยมูลค่าซื้อขาย 138.28 ล้านบาท
1 ต.ค. 2561

ผู้สื่อข่าวรายงานว่า ราคาหุ้น บริษัท ซีฟโก้ จำกัด (มหาชน) หรือ SEAFCO ล่าสุด ณ เวลา 15.46 น. อยู่ที่ 9.25 บาท บวก 0.40 บาท หรือ 4.52% สูงสุดที่ 9.40 บาท ต่ำสุดที่ 8.85 บาท ด้วยมูลค่าซื้อขาย 138.28 ล้านบาท

โดยราคาหุ้นปรับตัวขึ้นแรงทำจุดสูงสุดในรอบกว่า 8 เดือน นับตั้งแต่ราคาหุ้นปิดที่ระดับ 9.27 บาท เมื่อวันที่ 17 ม.ค.61
ด้าน บล. ซีจีเอส-ซีไอเอ็มบี ระบุในบทวิเคราะห์ แนะนำซื้อ SEAFCO โดยมีแนวรับที่ 9.30 บาท และ 9.20 บาท เพื่อคาดหวังการปรับตัวเพิ่มขึ้นไปทดสอบแนวต้านที่ 9.50 บาท และ 9.80 บาท เป็นจุดขายทำกำไร พร้อมกับให้ STOP LOSS ถ้าราคาหุ้นปิดต่ำกว่า 9.00 บาท ลงไป
สำหรับราคาหุ้นปรับตัวเพิ่มขึ้นเกิดสัญญาณซื้อทางเทคนิค พร้อมด้วยปริมาณการซื้อขายที่เพิ่มขึ้นค่อนข้างแข็งแกร่ง หลังจากปรับตัวเพิ่มขึ้นทะลุผ่านแนวโน้มขาลงขึ้นมาได้ ทำให้แนวโน้มในระยะสั้นยังมีโอกาสปรับตัวเพิ่มขึ้นต่อเนื่อง
ด้าน MACD ปรับตัวเพิ่มขึ้นเหนือเส้นค่าเฉลี่ยในแดนบวก เครื่องมือทางเทคนิคชี้วัดแนวโน้มขึ้นปรับตัวเพิ่มขึ้นเหนือแนวโน้มลง RSI ปรับตัวเพิ่มขึ้นเหนือระดับ 70